Лъчезар Станчев
Хвърчило

chitanka.info

Нищо не искам! Един конец само,

здраво да вържем пръчките, мамо!

Нищо не искам! Хартия дай, татко!

Да залепим хвърчилото с батко!

Нищо не искам! Канап дай, дядо,

да пуснем хвърчилото с батко и Владо!

Нищо не искам, бабо, от тебе,

само да пазиш нашето бебе!

Нищо не искам от тебе, ветре,

само да духаш в секунда сто метра!

Ние сме трима — смели момчета

с ново хвърчило! Бърза ракета

само от летви, канап и хартия!

Ветре, задухай, далеч издигни я

над двора, над хората там из полето,

нашта ракета да стигне небето!

Нищо не искам! Един конец само,

здраво да вържем пръчките, мамо!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.